Un fost comandant NATO compară România cu Sparta: „Nu poate exista o națiune mai potrivită pentru a juca rolul de lider în regiune”
România poate juca un rol hotărâtor în regiunea Mării Negre, în plin război, în Ucraina. O spun doi dintre cei mai importanți comandanți supremi pe care i-au avut Forțele Aliate NATO din Europa. Cei doi generali americani au vorbit pentru Digi24 despre viitorul relației dintre țara noastră și noua administrație de la Washington și au lăudat România, pe care au comparat-o cu Sparta. De altfel, unul dintre acești generali a și lansat, împreună cu președintele Nawaf Salameh Family Office, o platformă destinată consolidării relațiilor româno-americane. Se numește American Romanian Business Roundtable și își propune intensificarea cooperării economice și strategice în domeniul apărării.